Eurovision Song Contest 2012

260px  57. Eurovision Song ContestMotto Light your Fire!Datum 22., 24. a 26. Mee 2012Stad Baku (Aserbaidjan)Gebai Baku Crystal HallGewënner Loreen (Schweden)Zuel vu Länner 42Moderatioun Eldar Qasımov, Leyla Aliyeva an Nargiz Berk-PetersenInterval Act Finall: Emin Ağalarov Ofstëmmungsreegel All Land verdeelt, op Basis vum Jury a vum Televoting, 12, 10, 8, 7, 6, 5, 4, 3, 2 an 1 Punkt un déi zéng bescht Lidder.

Miniatur|290px|Baku Crystal Hall mat der Eurovisiounsbün
De 57. Eurovision Song Contest hat seng zwou Halleffinallen den 22. a 24. Mee, a seng Finall de 26. Mee 2012 an der Crystal Hall an der aserescher Haaptstad Baku. Presentateure waren den Eldar Qasımov, d'Leyla Aliyeva an d'Nargiz Berk-Petersen.

Lëtzebuerg huet scho wéi déi 18 Joer virdru fräiwëlleg drop verzicht fir matzemaachen. Och Andorra, Polen, Tschechien, Armenien a Monaco hu fräiwëlleg net matgemaach. Am Ganzen hunn 42 Länner matgemaach.

Verschidden Interprete ware scho virdrun emol eng Kéier dobäi, d'Kaliopi fir d'Republik Mazedonien 1996 (Qualifikatiounsronn), de Jónsi fir Island 2004, de Željko Joksimović fir Serbien 2004 (Serbien-Montenegro) an den Duo Jedward fir Irland 2011.

Zanter 2008 gëtt et e puer Deeg virun der Finall zwou Halleffinallen, aus deenen déi zéng Éischtplazéiert d'Finall erreechen. Sechs weider Länner si scho fir d'Finall qualifizéiert gewiescht: déi Grouss Fënnef (Big-5) vun der European Broadcasting Union (Däitschland, Frankräich, Groussbritannien, Italien a Spuenien) an och d'Land dat d'Organisatioun iwwerholl huet, an dësem Joer Aserbaidjan.

Déi gemëschten Ofstëmmung mat 50 % duerch den Televoting vun de Spectateure vun alle Länner a 50 % duerch eng national Jury ass weiderhi souwuel fir d'Halleffinalle wéi och fir d'Finall benotzt ginn. An den Halleffinalle sinn déi 10 bescht Länner an d'Finall weiderkomm. All Land huet duerch d'Ofstëmmung 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Baku matgedeelt ginn.

Déi éischt Plaz krut d'Vertriederin vu Schweden, d'Loreen mam Lidd Euphoria mat 113 Punkte Virsprong virum Grupp Buranowskije Babuschki (Russland). Euphoria krut mat 372 Punkten déi zweethéchste Punktzuel an der Geschicht vum ESC, no den 387 fir dem Alexander Rybak säi Lidd Fairytale am Joer 2009. Déi drëtt Plaz krut de Željko Joksimović, dee fir Serbien ugetruede war.

Fir Schweden war et déi fënneft Kéier datt et de Grand Prix gewonnen hat.

 Halleffinallen 
 1. Halleffinall 
Déi éischt Halleffinall war den 22. Mee 2012.

Déi genee Punkteverdeelung ass eréischt no der Finall bekannt gemaach ginn fir eng Beaflossung an der Finall ze vermeiden. Ofstëmmungsberechtegt bei dëser Halleffinall waren d'Länner déi dobäi waren an zousätzlech Italien, Aserbaidjan a Spuenien.

 Startnr. Land Interpret Titel Plaz Punkten 1  Montenegro Rambo Amadeus  Euro Neuro  15.  20 2  Island Greta Salóme & Jónsi  Never Forget 8.  75  3  Griicheland Eleftheria Eleftheriou  Aphrodisiac  4.  116  4  Lettland Anmary  Beautiful Song  16.  17 5  Albanien Rona Nishliu  Suus  2.  146 6  Rumänien Mandinga  Zaleilah  3.  120 7  Schwäiz Sinplus  Unbreakable  11.  45  8  Belsch  Iris  Would You  17.  16  9  Finnland Pernilla  När Jag Blundar  12.  41  10  Israel Izabo  Time  13.  33  11  San Marino Valentina Monetta  The Social Network Song 14.  31  12  Zypern Ivi Adamou  La La Love  7.  91 13  Dänemark Soluna Samay  Should've Known Better  9.  63 14  Russland Buranowskije Babuschki  Party For Everybody  1.  152  15  Ungarn  Compact Disco  Sound Of Our Hearts  10.  52  16  Éisträich Trackshitta  Woki Mit Deim Popo  18.  8  17  Moldawien Pasha Parfeny Lăutar  5.  100 18  Irland Jedward  Waterline  6.  92 

 2. Halleffinall 
Déi zweet Halleffinall war de 24. Mee 2012.

Déi genee Punkteverdeelung ass eréischt no der Finall bekannt gemaach ginn fir eng Beaflossung an der Finall ze vermeiden. Ofstëmmungsberechtegt bei dëser Halleffinall waren d'Länner déi dobäi waren an zousätzlech Frankräich, Däitschland a Groussbritannien.

 Startnr. Land Interpret Titel Plaz Punkten 1  Serbien Željko Joksimović  Nije ljubav stvar   2.  159 2  Mazedonien Kaliopi  Crno i belo  9.  53  3  Holland Joan Franka  You And Me  15.  35  4  Malta Kurt Calleja  This is the Night  7.  70  5  Wäissrussland Litesound  We are the Heroes  16.  35 6  Portugal Filipa Sousa  Vida minha  13.  39 7  Ukrain Gaitana  Be My Guest  8.  64  8  Bulgarien  Sofi Marinova  Love Unlimited  11.  45  9  Slowenien Eva Boto  Verjamem  17.  31  10  Kroatien Nina Badrić  Nebo  12.  42  11  Schweden Loreen  Euphoria 1.  181  12  Georgien Anri Jokhadze  I'm A Joker  14.  36 13  Tierkei Can Bonomo  Love Me Back  5.  80 14  Estland Ott Lepland  Kuula  4.  100  15  Slowakei  Max Jason Mai  Don't Close Your Eyes  18.  22  16  Norwegen Tooji  Stay  10.  45  17  Bosnien an Herzegowina Maya Sar Korake Ti Znam  6.  77 18  Litauen Donny Montell  Love Is Blind  3.  104 

 Finall 
D'Finall war de 26. Mee 2012.

Déi 26 Länner an der Finall waren:

 Déi "Grouss 5" (Big-5) Frankräich, Däitschland, Spuenien, Italien a Grousbritannien
 D'Gaaschtland, Aserbaidjan
 Déi bescht 10 Länner aus der éischter Halleffinall
 Déi bescht 10 Länner aus der zweeter Halleffinall

Am Fall vu Punktegläichheet sollt dee mat der héchster Eenzelwäertung gewannen.

Ofstëmmungsberechtegt bei der Finall waren all 42 Länner déi matgemaach haten.

 Plaz  Startnr.  Land  Interpret  Titel  Punkten1. 17 Schweden Loreen Euphoria 3722.6 Russland Buranowskije Babuschki Party for Everybody 2593. 24 Serbien Željko Joksimović Nije ljubav stvar 2144. 13 Aserbaidjan Sabina Babayeva When the Music Dies 1505. 3 Albanien Rona Nishliu Suus 1466. 11 Estland Ott Lepland Kuula 1207. 18 Tierkei Can Bonomo Love Me Back 1128. 20 Däitschland Roman Lob Standing Still 1109. 10 Italien Nina Zilli L'amore è femmina (Out of Love) 10110. 19 Spuenien Pastora Soler Quédate conmigo (Stay with Me) 9711. 26 Moldawien Pasha Parfeny Lăutar 8112. 14 Rumänien Mandinga Zaleilah 7113. 22 Mazedonien Kaliopi Crno i belo 7114. 4 Litauen Donny Montell Love Is Blind 7015. 25 Ukrain Gaitana Be My Guest 6516. 8 Zypern Ivi Adamou La La Love 6517. 16 Griicheland Eleftheria Eleftheriou Aphrodisiac 6418. 5 Bosnien an Herzegowina Maya Sar Korake ti znam 5519. 23 Irland Jedward Waterline 4620. 7 Island Gréta Salóme & Jónsi Never Forget 4621. 21 Malta Kurt Calleja This Is the Night 4122. 9 Frankräich Anggun Echo (You and I) 2123. 15 Dänemark Soluna Samay Should've Known Better 2124. 2 Ungarn Compact Disco Sound of Our Hearts 1925. 1 Groussbritannien Engelbert Love Will Set You Free 1226. 12 Norwegen Tooji Stay 7

 Weideres 
 Déi 86-järeg (Eurovision.tv schwëtzt awer just vu 77 Joer) Jelisaweta Sarbatova aus der russescher Grupp Buranowskije Babuschki ass déi bis ewell eelste fir en Eurovision Song Contest nominéiert Persoun. Virdru war dat de kroatesche Rapper 75 Cents, deen am Joer 2008 als 75-Järegen opgetratt ass. D'Sarbatova ass 70 (61) Joer méi al wéi déi jéngst Participantin vun dësem Joer, déi 16-järeg Eva Boto aus Slowenien.
 D'"Bomen aus Buranowo" presentéieren deen éischten Eurovision-Song-Contest-Bäitrag op Udmurtesch. Och Georgesch an Aserbaidjanesch héiert ee fir d'alleréischt Kéier op enger ESC-Bün (och wann Aserbaidjanesch just an engem eenzege Saz am bulgaresche Bäitrag Love Unlimited virkënnt).
 Nodeem datt den aseresche President Ilcham Alijew Enn Februar 2012 d'Armenier als "Feinde" bezeechent huet (tëscht deenen zwee Länner gëtt et e brécklege Waffestëllstand wéinst dem Sträit ëm d'Regioun Biergkarabach), huet den armeenesche Sender de 7. Mäerz 2012 matgedeelt, datt Armenien dëst Joer seng Participatioun um Eurovision Song Contest zeréckzitt.

 Um Spaweck 

 Offiziell Säit vum ESC
 Offiziell Säit vum NDR fir de Contest

 Düsseldorf (Däitschland) 100px Malmö (Schweden) ESC 2011 Eurovision Song Contest ESC 2013

2012
Kategorie:Musek 2012